
OPĆENITO O GRADU SUŠAKU 

RAD SUŠAK je nasjevernija točka na jugosla- 
venskom Jadranu, te graniči sa gradom Ri- 
jekom, koja je, po ugovoru izmedju Italije i 
Jugoslavije, pripala Italiji. Saobraćaj izme- 
dju Sušaka i Rijeke se vrši za kolni i pje- 
šački promet preko pograničnog mosta na 
Rječini. Od toga mosta teče granica kanalom Riječine, koji se 
spaja sa morem u Karadjordjevoj luci, te sa tokom Rječine 
zatvara Deltu, t. j. sa prostorom, koji pretstavlja najveće skla- 
dište izradjenog drva u cijelom području Sredozemnog mora. 
Teritorij grada Sušaka je dosta velik, te obuhvaća osim užega 
dijela grada i više lijepo uredjenih i naprednih dijelova, kao 
Trsat, Kostrene i Drage. Sam grad se prostire više u duljinu, 
uz more, od Lujzinske ceste do Martinšćice oko 4 km, te uz 
interesantni Trsatski brijeg i preko njega. Sušak imade oko 
20.000 stanovnika. Prije rata nije imao Sušak veće trgovačko 
značenje, ali se zato počeo naglo razvijati nakon rata i iza 
kratke talijanske okupacije, te je većim dijelom preuzeo ulogu 
grada Rijeke. Sušačka je luka najjača uvozna luka Kraljevine 
Jugoslavije, a i kod izvoza je medju prvima na tabeli. U put- 
ničko-turističkom pogledu je Sušak glavna saobraćajna točka 
na cijelom jugoslavenskom Jadranu. 

Centralni dio grada se nalazi izmedju pograničnog mosta 
i željezničke stanice. Tu se nalazi u glavnom skoncentrisana 
trgovina i saobraćaj. Ulice su, kao i u cijelom gradu, pravilno 
izgradjene sa cjelinom velikih kuća i palača. Na trgu Bana 

Jelačića, pokraj kavane i hotela Kontinental je glaVno sta- 
jalište lokalnih i vanjskih autobusa, te autotaksa. U donjem, 
centralnom dijelu grada se nalazi i više važnih ureda kao 
Pošta i telegraf, Lučki ured, Pogranička policija, Poreska 
uprava, a nešto dalje, ispod Lujzinske ceste Glavna cari- 
narnica. Carinarnice se nalaze na pograničnom mostu, na že- 
ljezničkoj stanici, te u luci. Uz željeznički most, koji prelazi 
na Rijeku se nalazi sjedište najjačeg parobrodarskog društva 
za obalnu plovidbu u Jugoslaviji »Jadranske plovidbe d. d.«. 

Preko puta od pograničnog mosta, u palači Prve Hrvatske 
Štedionice se nalazi putnički ured »Putnik« a. d. U tome dijelu 
grada se nalaze i sve banke i mjenjačnice. 

Na Delti, nedaleko ušća Rječine u more, se nalazi veliko 
i lijepo gradsko kupalište, koje je u proljetno, ljetno i jesensko .. 
doba, poprište bujnoga i veselog života hiljada kupača, kao 
i kupalište Jadran, koje se nalazi na Pećinama. 

Željeznička stanica se nalazi na Brajdici, blizu ušća Ri- 
ječine, te je udaljena od pograničnog mosta i Jelačićevog trga 
oko i km. Od stanice vodi spiralan 2.5 km dugi tunel, koji 
zavija ispod Trsatskog brijega, dok se ne digne na visinu 
glavne pruge za Zagreb, koja se iznad tunela odvaja jednim 
trakom za Rijeku. 

Na Brajdici, uz more, izgradjeno je betonsko pristanište 
za brodove. Uz ušće Rječine se nalaze dva gata za parobro- \ 

darski osobni saobraćaj za bližu i dalju obalnu plovidbu na 
jugoslavenskom primorju. U glavnoj sušačkoj luci, u slučaju 
nužde, pristaju spomenuti brodovi. j 

Od Jelačićevog trga se počinje dizati prema Trsatu i gor- 
njem dijelu grada Boulevard, koji se u najdonjem dijelu zove 
ulica kralja Zvonimira. Ta lijepa cesta se diže i zavija kroz 
nizove lijepih zgrada i vila, te se sa nje pruža sa više mjesta 
prekrasan vidik na more i donji dio grada Sušaka kao i Ri- 
jeke, te široku, romantičnu i vrlo lijepu okolicu- Nešto iza 
prvog zavoja te ceste se odvaja put, koji se kasnije razilazi u 
nekoliko manjih, lijepih ulica. Tu se nalazi crkvica i samostan 

Sv. Križa, više lijepih vila sa vrtovima iz kojih se izvisuju 
palme, čempresi, aloje, juke, bademi, lovorike i t. d. Izmedju 
ulice Grgura Ninskoga i trga, koji se nalazi kod trećega zavoja 
Boulevarda se diže bijela, vrlo lijepa, nova palača Gradskog 
načelstva. U toj se palači, pored svih gradskih ureda, nalazi i 
Pretstojništvo gradske policije. Iznad lijepe palače Gradskog 
načelstva, iznad malenog parka, se nalazi velika zgrada sušačke 
gimnazije, koja dominira cijelim ovim dijelom grada, te naro- 
čito upada u oči, kada se gleda na grad sa morske strane. 
Daljnjim dizanjem Boulevarda, na slijedećem njegovom zavoju 
se dolazi do malenog, ugaonog parka, gdje se pruža šetaocima, 
u ljetno doba, u gustom hladu sredozemne flore ugodan 
odmor. Slijedećom linijom Boulevarda se pored vodovoda, koji 
je nadvišen kamenom, lijepom loggiom, te okružen malenim 
parkom sa jednim basinom i vodoskokom, dolazi do zgrade 
Sreskog načelstva, a nešto niže se nalazi žandarmerijska ko- 
manda. 

Taj, gornji dio Boulevarda je bio do nedavna skoro pot- 
puno neizgradjen, ali u posljednje vrijeme se naglo dižu lijepe 
zgrade i vile, te je vjerojatno, da će se čitava ta cesta doskora 
potpuno izgraditi lijepim kućama. Na posljednjem zaokretu 
Boulevarda se odvaja glavna cesta dalje prema Trsatu, a jedan 
trak ide od samog zaokreta u pravom produženju kroz dio 
grada, koji se zove Krimeja prema Podvežici, te vodi dalje 
kroz Dragu prema Krasici i Bakru. 

Vratimo li se natrag u centralni, donji dio grada, te kre- 
nemo li od Jelačićevog trga uz obalu Rječine prema njezinom 
ušću u more, tada prolazimo obljubljenim sušačkim, ugodnim 
Masarykovim šetalištem, koje je naročito u ljetno doba, na- 
večer, živo. Ako krenemo s druge strane kavane Kontinental, 
od Jelačićevog trga Štrosmajerovom ulicom to doskora dola- 
zimo do jednoga maloga trga, na kome se nalaze većinom 
banke, pored trgovina, a u daljnjem ravnom produženju, pored 
staroga »Kortila«, istom ulicom dolazimo do raskršća, kod 
kojega se nalazi jedna kamenita piramida sa starim natpisom, 

koji glasi: CAROLINA Augusto Jussu Caroli VI. Imp. Max. 
Ab hoc Flumine ad Portum Reg. et utrinque trans Alpes et 
Colapin Per IX. pass> Mili. Apert. Tu je početak poznate 
karolinške, stare ceste, koja je prva vezala zaledje sa ovim 
Primorjem. Cesta je bila gradjena oko g. 1790. a sagradio ju 
je general barun Vukasović. Taj je general graditelj i več prije 
spomenute Lujzinske ceste, koja se probija dolinom Rječine 
prema zaledju. Sa gradnjom je počeo 1803., a završena je za 
vlade Francuza g. 1812. Cesta, koja kreče od piramide lijevo, 
te se odmah uspinje je Karolinška, a ona koja teče ravno dalje 
je novija, te je gradjena 1833. g. za spoj Martinšćice sa Su- 
šakom, a zvala se Dorotejska cesta. Na piramidi je napis u 
vezi i sa Dorotejskom cestom. S one strane ceste, koja je polo- 
žena prema moru, izgradjene su vrlo lijepe kuće i vile u dugom 
nizu. Mora se svakako spomenuti, da je sadanji Sušak vrlo 
mlad grad, te njegovi početci ne sižu niti do polovine 19. 
stoljeća. Prvu je veliku kuću sagradilo Kuzma Cuculić i to iza 
1860. Sušak je još do g. 1874- spadao pod bakarski municipij. 

Najveći dio nekadanje Dorotejske ceste se danas zove 
Šetalište prestolonasljednika Petra, a obično se nazivlje ciljeli 
kraj skoro od piramide do zaljeva Martinšćice — Pećine. Jedan 
je dio zasadjen lijepim drvoredom i to na onoj crti, odakle 
je lijep pogled na more. Tu se, s gornje strane ceste, nalazi i 
lijep, mali park, pokraj nekadanje vile Kozulić. Prolazeći dalje, 
pored niza većih kuća, koje doduše sa strane ceste ne izgledaju 
velike, ali su zato velike visine prema moru, prodje se mimo 
teniskih igrališta i dolazi do poznatog sušačkog, vrlo lijepog 
kupališta »Jadran«, koje je smješteno u prizemnom dijelu isto- 
imenog, otmenog hotela. Za toplog vremena česti autobusi 
iskrcavaju ovdje hiljade ljudi, koji traže osvježenje u modrom, 
lako valovitom moru, koje je ovdje okruženo velikim brojem 
lepirica — malih jedrilica, koje paraju srebrene brazde u ele- 
gantnim krugovima oko veselog i bučnog kupališta. Tu je 
živahna revija sušačkih i stranih ljepotica, te opaljenih od 
sunca mladića, kojima se pod brončanom kožom ističu lijepi 





muskuli. Tu je i glavni ljetni stan sušačkog sportskog društva 
Viktorije. koja imade stalno u svome krugu po više jugosla- 
venskih, plivačkih rekordera, a naročito se ističu plivačice. 
Na žalu je velik broj onih, koji žrtvuju bjelinu svoje kože 
svemoćnom suncu, pred njima su, u pličini, čitava kola djece, 
koja svojim srebrenim smijehom i prskanjem slanog bisera 
ubacuju cvijeće u veliki krug veselja i kupališne obi jesti. Velike 
šarene lopte se bacaju s kraja na kraj kupališta, sa visoke ska- 
kaonice se bacaju smjeli sportaši u zelene valove, cijele se 
grupe utrkivaju u plivanju i ronjenju, kroz viku i smijeh se 
jedva razabiru glasovi prodavača kandiranog voća ili slado- 
leda, život vrije u neprestanom crescendu do zalaza sunca. 
Stranci se brzo snalaze u ovome ambijentu, koji uz more i u 
moru poznaje samo veselje i smijeh, radost nad modrinom 
neba, azurom mora i zlatom snopova sunčanih zraka. Sve 
je tu izmiješano, svi se jezici razumiju, jer svi govore o za- 
dovoljstvu i radosti. 

Ostavimo li kupalište »Jadran«, te krenemo dalje cestom 
izmedju više lijepih vila koje su ponosne na svoje krasne 
vrtove iz kojih izbija smjesa mirisa tropskog i sredozemnog 
raslinstva, te se lagano njišu krupni bokori crvenih, bijelih i 
ružičastih cvjetova oleandera i drugoga cvijeća, dodjemo do 
sjenovitog Park Hotela, te dvaju vrlo lijepih velikih vila, 
koje se ističu upravo prekrasnim vrtovima. Nakon nekoliko 
minuta daljnjega hoda dolazimo malenim usponom ceste do 
ispod ogromnih zdanja nekadanje tvornice »Plumbum« koja 
je početkom rata obustavila svoj rad. S te tačke je vrlo lijep 
pogled prema moru i otocima, te je taj dio omiljelo šetalište 
Sušačana. Nešto dalje iza tvornice počinje cesta da zavija i da 
se spušta prema zaljevu Martinšćici. Svoje ime je dobio ovaj 
zaljev po nekadanjoj kapeli sv. Martina, koja se nalazila u 
tome predjelu. U zaljevu je bio prije lazaret, te karantina za 
brodove, a sada se nalazi u dugoj, niskoj kući u dnu zaljeva 
ljetno dječije oporavilište. Sa strane zaljeva se nalazi jedno 
manje brodogradilište, te pristanište tvornice Plumbum. U 


ljetno je doba zaljev u Martinšćici vrlo živ i bučan od veselih 
grupa djaka i djece. Inače je kraj oko Martinščice obljubljen 
od sportista-ribara, koji lagano krstare po zaljevu i izvan 
njega ili sa kraja bacaju duge povraze u dubinu, te sa veseljem 
i sportskim zadovoljstvom vade iz dubina nemirno i živo 
blago mora. Produženjem ceste, nakon zavoja oko zaljeva, te 
uspona uz protivni brijeg dolazi se u selo Kostrenu, ispod koje 
imade vrlo zgodnih dražica sa lijepim žalom za sunčanje i 
kupanje. Osnovano je društvo »Kostrena« d. d. na Sušaku, 
koje kani ispod Kostrene, na obali mora izgraditi veće kupa- 
lište sa hotelima i parkom. 



ZAVJETNA CRKVA NA TRSATU 

Na samom rubu glavnog sušačkog, Jelačičevog trga stoji 
lijep, stari portal iza kojega počinju trsatske stube — put sto- 
ljetne ljudske pokore, složen kamen preko kojega su prošle 
hiljade i hiljade duša sa teškim teretima života, sa neprekidnim 
nizom bolova. Vihor nada tjerao je i tjera ljudske gomile u 
maglu misterija, kroz koju prodiru jednako stoljetni kucaji 
brončanih grla trsatskih zvona. Iznad sivih, vrletnih hridina, 
visoko nad živim tokom hladne Rječine stoji hram Bogoro- 
dice, mnogostoljetna riznica ljudskih molitava, prag snage i 
očaja, sinteza beskonačnih visina i dubina ljudskih izvijanja i 
poniranja. Mont Salvage na kamenoj visini, nadomak morskih 
modrina, nije daleko od gorskih šuma i tvrdih, krševitih goro- 
stasa. Najuzvišenija je ljudska bol — stvarateljica najčiščih 
ljepota, stvarateljica zlatnoga mosta, koji jednim krajem po- 
čiva na životu, a drugim leži na crti vječnosti. Tu nije put 
veselja, tu je portal kroz koji prolazi tuga, težina i uzdah, 
— na njemu je lik Bogorodičin, pod njim piše davnim slovima 
CONSOLATRIX AFFELICTORUM. Kroz portal se ulazi u 
kameno zdanje, kraj kojega je s desne strane bila nekada 
crkvica na kojoj je, po predanju, stajao natpis strog i kratak 
HODI NA POKORU! 

Prvi je dio stuba sagradio, valjda kao zavjetni dar trsat- 
skoj Bogorodici, 1531. g. knez i kapetan tvrdoga Klisa, u 
Dalmaciji, nesretni Petar Kružić. Te su stube bile izgradjene 
dosta nepravilno i samo na najstrmijim dijelovima. Dvije 
stotine godina kasnije napravio je gornji dio stuba vojvoda 
štajerski, kranjski i koruški, te zapovjednik Brinja Gabrijel 
Aichelburg, te ih produljio i dao na vrhu stuba sagraditi 
trijem sa svojim natpisom. Uz, niz stuba su bile sagradjene u 
svemu '3 kapele. Prvu je sagradio na donjem dijelu stuba 
trsatski plovan Ivan Kučić (?), drugu, iznad ove, već spome- 
nuti Gabrijel Aichelburg, a treću je sagradio Knez Nikola 
Frankopan, desno je bio postavljen natpis: 

Venne la časa della Beata Vergine, da Nazareth a Ter- 
satto l'anno 1291. alle lo di Maggio, e si parti alle 10 di 
Decembre 1294. Povrh stuba je sagradio 1628. riječki exactor 
Karlo Wassermann kapelu. Nešto dalje, na putu prema crkvi 
se nalazi na lijevoj strani crkvica, koju je sagradio kapetan 
Petar Kružić od klesanog kamena, a na čast sv. Nikole, kao 
zavjet za uspjeh i bojnu sreću na moru protiv Turaka. Na 
pročelju crkvice stoji glagolska godina 1 5 3 1 • Crkvica je vrlo 
malena 1 tijesna, u njoj je jedan oltar na kome se nekad nala- 
zila stara slika sv. Nikole, danas se nalazi u njoj nekoliko 
zavjetnih, bezvrijednih slika. Vrata su gotska, dosta lijepa. 

U produženju toga puta, koji je kaldrmisan, dolazi se 
u dvorište same zavjetne crkve. Prvotno postanje ove crkve 
tone u legendi, koju je srednji vijek predao pokoljenjima 
u riječi, pismu i slici. Po njoj su andjeli donijeli nazaretsiui 
kućicu g. 1291. na Trsat, a 1294. su je opet prenijeli u Re- 
canati u Italiju. Prema predaji je Knez Nikola Frankopan 
sazidao crkvicu na istom mjestu gdje je stajala sveta kucica. 
Po drugoj legendi je naslikao sv. Luka, apostol, sliku Bogo- 
rodice, koja se nalazila u Rimu, te ju je papa Urban V. poslao 
svečanim načinom 13 67. g. na Trsat. Da je čudotvorna slika 
poklon pape Urbana V. to je utvrdjeno. Taj je poklon čudo- 
tvorna slika Bogorodice, koja se nalazi na glavnom oltaru 

u zavjetnoj crkvi. Slika je izradjena vrlo dobro sa akva^elnim 
bojama, koje su danas već donekle oslabile, rad je na način 
tableauxa. U svakom uglu slike se nalazi po jedna manja 
sličica. Na gornjoj desnoj strani u uglu je slika Blagovijesti, 
u donjem uglu sv. Bartol oderane kože lizmedju dva djakona. 
Na gornjoj, lijevoj strani je sličica raspela, a na donjoj trojice 
apostola. Glave Marije i Isusa su okrunjene zlatnim krunama, 
kojima ih je okrunio 1715. g. biskup Gjuro Moretti i to u 
prisustvu velike množine naroda, na vrlo svečan način. Toj 
su bizantinskoj ikoni polagani mnogobrojni zavjeti, njezina 
su čuda raznesena preko dalekih mora, brda i ravnica. Njoj su 
darivani, kroz vijekove, dragocjeni i skromni darovi kraljeva, 
knezova, plemića, gradjana i seljaka. Oko čudotvornog lika 
trsatske Bogorodice prolazi mnogostoljetni krug ljudi bolesnih 
dušom ili tijelom. Tih krug sa šapatom molitava ili iskidan 
grčevima jecaja i plača ili spuštenih, teških vjedja ili široko 
otvorenih, sjajnih očiju, koje se cakle modrim plamenom 
silne mistike, koja je čudesna, izvisila dušu do nedogled- 
nih, vrtoglavih visina, stvorila od skršenog čovjeka — diva 
sa krvavim koljenima, koja su prenijela teško tijelo preko 
stotinskog niza kamenitih, trsatskih stuba i ostavila crvene 
tragove stopama ravnodušnih prolaznika, koji izviru iz 
okolnih kuća. Stanite pred ovim mramornim oltarom, čija 
je tamna poledjina okićena štakama, krunicama sa krupnim 
starinskim zrnjem ili sitnim vezom ženskih ruku, koje za- 
hvaljuju tamnoj, bizantskoj Bogorodici, okrunjenoj teškim 
zlatom, za utaženje bolova. Zar ne osjećate kako ključa i pršti 
vječiti gejzir ljudskih želja, ljudske krvi, koja udara vrelim 
mlazom iz ranjenih srdaca? Zar ne čujete krik davno nestalih 
generacija, koji ponavlja sadašnjost jekom laganih koraka i 
molitava. Sreće, zdravlja i mira! — — — Vi stojite na tlu 
svetom i veličanstvenom, gdje su milijoni ljudi otvorili čistu 
iskrenost, staložili i izgradili nevidljivi, ogromni oltar bolova, 
čežnja, tuga i nada. Tu je vrtoglava, nevidljiva katedrala 
sićušnog i silnog, satrvenog i ogromnog, golog do potpune 

iskrenosti — ČOVJEKA. Duboko se poklonite njegovoj boli, 
koja od suza kuje karike lanca progresa, koje se neprestano 
vežu, padaju po stazi vječnosti dok se ne taknu zlatnih vrata 
potpunog mira. 

Istina o gradnji same zavjetne Bogorodicine crkve po- 
činje tek sa godinom 1432. Te se godine naime spominje jedan 
kasniji knez Nikola Frankopan, koji je htio zidati crkvicu, 
koju je zaista sagradio njegov potomak knez Martin Fran- 
kopan oko godine 1463. Papinsku dozvolu za gradnju te 
crkvice donosi Glavinić u djelu »HISTORIA TERSATTA- 
NA«. Za prvu crkvu kaže Glavinić: — Fa Capella e mgran- 
dita a misura della Fauretana l’anno 1614. sotto ii primo 
guardianato del M. R. Francesco Glauinich«. Dakle je Glavinić 
prvi obnovio crkvu. Glavinić se rodio u Kanfanaru 1586., a 
umro je u trsatskom samostanu kao gvardijan 1650. U samo- 
stanu se nalazi njegov portret. Godine 1824. 1825. dobila je 

crkva svoj sadašnji izgled i toranj o čemu svjedoci latinski 
natpis nad ulazom u crkvu. Prvotna crkvica je sezala do oltara 
sv. Nikole, a imala je na pročelju maleni, otvoreni tornjić^za 
jedno zvono. Dakle je bila nešto veća od sadanjeg svetišta. 
Sadanje svetište crkve je doživjelo više promjena o čemu svje- 
doče zazidani uski otvori, promjene zida i drugo. Čim se, da 
je prvotno svetište bilo kraće, na lijevom zidu svetišta se opaža 
trag nekadanjeg, jednostavnog »Pultdacha«, koji je mogao 
pokrivati samo kraći prostor, koji jos nije imao svoda. Dva 
velika prozora na sjevero-zapadnoj strani crkve su obrubljena 
tesanim kamenom, nalik su na one u nekadanjoj kapeli sv. 
Petra, koju je navodno sagradio kliski kapetan Petar Kružić 
g. 1531. Svetište se svršava velikim, blagim, gotskim lukom od 
crvenog mramora, a pod lukom su visoka, kovana, željezna 
vrata, vrlo lijepo izradjena, a dao ih je postaviti biskup senj- 
ski Petar Brajković 1705. g., njegov se grb u^bojama nalazi na 
vratima. Crkva je produžena do sadanje veličine izmedju 1644* 
— 1652. Medjutim se razvijala i pobočna ladja, što se razabire 
po zidovima. Kapela sv. Antuna je sagradjena u 17. vijeku. 

a podigao ju je Franjo Frankulin, potkapetan grobnički g. 
1691. Prepiše napisa nekadanjih nalazimo u Kukuljevićevom 
djelu »Napisi«, sto oprovrgava predaju, da je to bila najstarija 
sakristija. S desne strane svetišta se nalazi nekadanja kapela 
sv. Petra, koju je sagradio Petar Kružić (?), gdje je nakon 
pogibije u sjevernoj Dalmaciji i pokopan. Taj je nesretni ka- 
petan sagradio mnoga zavjetna zdanja na čast trsatske Bogo- 
rodice prije nego li su mu Turci otsjekli glavu. Sav njegov 
život ispunjen je legendarnim junaštvima. Početkom 16. sto- 
ljeća su se očajno borile mletački vojvode u sjevernoj Dalmaciji 
protiv žestokih navala Turaka, koji su nadirali prema moru, 
da oplijene bogate primorske gradove. Na turskoj strani su 
bile bosanske vojvode Murat paša i Husrefbeg. Turci su osvo- 
jili Obrovac dokle su Mlečani oslobodili Skradin. Medjutim 
se pročulo po Evropi i do sultana Sulejmana junaštvo Hrvata 
primorca Petra Kružića, koji je bio Turke i na kopnu i na 
moru. Od Klisa je krvavo odbio Turke. Medjutim su Turci 
navalili s novim pojačanjima na Klis. Kako je Kružiću bio 
presječen put do mora, to se on obratio kršćanskom svijetu 
za pomoć. Odazove se slabom pomoću papa Pavao III. i car 
Ferdinand I. Medjutim se ta šarena pomoćna vojska, sastav- 
ljena od Talijana i Nijemaca raspršila pred znatno manjom 
snagom Murata. Usprkos sokoljenju Kružićevom, pobježe po- 
moćna vojska na more, te na sjever. Kružić se još držao, 
prekasno se odlučio na uzmak, sa ostacima svoje vojske se 
dohvatio mora, gdje su se svi ukrcali na jedan brod, koji je 
otežao pod tolikim teretom i prepolako odmicao. Turci ga 
dostignu, pobiju vojnike, a Petru Kružiću otsijeku glavu. 

S vojvodinom glavom dodjoše pod Klis i pokažu je Klišanima. 
Kad ugledaše Klišani glavu svoga junačkog vojvode, otvore 
širom gradska vrata Turcima. Kružićeva sestra Katarina otkupi 
bratovu glavu za 1000 dukata, donese je na Trsat i zakopa 
pred oltarom sv. Petra. Nad glavom je bio natpis, koji se danas 
više ne razabire, — to je u onoj istoj kapeli, koju je sagradio 
vojvoda za zavjet da pobijedi Turke. 

Uz kapelu sv. Petra prizidao je riječki kapetan Stjepan 
della Rovere kapelu sv. Ane, tu je napravio grobnicu i postavio 
oltar sv. Ane 1624. godine, a na oltar je postavio vrlo dobru 
sliku, koja potječe od ruku Poni-a, na njoj je prikazana čitava 
obitelj donatara. 

Kapela sv. Petra je potpuno spojena sa crkvom, te imade 
dva prozora, koja su slična onima u svetištu. Ta je kapela 
zidana 1531. g. (?), kad i ona mala kapelica pred crkvom. 
Kor je barokan, te leži na četiri stupa s vrlo zgodnim glavi- 
cama i bazama, koje po mišljenju prof. Szabo-a potječu ili od 
starije gradjevine ili su donesene sa kakve druge gradjevine. 

Valja spomenuti, da se u blizini Kružićeve glave nalaze i 
grobovi od tri biskupa, medju kojima leži i biskup Ivan Smo- 
ljanović, ljubimac Nikole Zrinjskoga, taj je zakopan 1676. g. 
Nadalje pored istoga oltara se nalaze i dvije velike nadgrobne 
ploče, prilično sačuvane. Jedna je od bana Nikole Franko- 
pana, a druga od njegove žene Elizabete. Te su ploče prije 
bile kod oltara sv. Nikole. Na banovoj se ploči dobro raza- 
bire banov lik u viteškom oklopu sa zatvorenom kacigom, u 
jednoj ruci drži mač, a u drugoj bansku zastavu. Natpis se još 
vidi i glasi: Hic jacet Dominus Nikolaus de Franghapanibus 
Vegliae, Segniae, Modrussiaeque Comes. Prof. Janković dobro 
opaža, da je interesantan taj napis stoga, što stoji mjesto 
Frange — Franghapanibus. Natpis na ploči Elizabete je vrlo 
dobro sačuvan. Interesantan je i lik banice na ploči. Banica je 
prikazana u krčkoj narodnoj nošnji, te imade na glavi pocu- 
licu, koja je zavijena unakrst. Ban i banica su zakopani u sve- 
tištu, u obiteljskoj grobnici knezova. 

Pod oltarom sv. Ane leži obitelj della Rovere. Izmedju 
oltara sv. Ane i sv. Franciska povisoko u zidu je uzidana ploča 
Franje Čikulina, biskupa senjskog. 

U glavnoj ladji crkve, blizu vrata, se nalazi oltar sv. Ni- 
kole, koji je poklonio Nikola Frankopan. Taj je oltar poprav- 
ljen 1726. g. U to vrijeme pada i postavljanje slike sv. Nikole, 
koju je radio dosta dobar slikar, franjevac Serafim Schon (na 

Trsatu se nalazi više njegovih, dobrih djela). U tome se oltaru 
nalazi u jednom pokaznom, srebrenom relikvijaru prst sv. 
Nikole. 

Bliže k svetištu se nalazi oltar sv. Ivana Nepomuka iz 
1 8. stoljeća. Sasvim običan i skoro loš rad. Posljednji je oltar 
sv. Katarine. Podigao ga je jedan Frankopan, nije poznato 
kada. Popravljan je i prepravljan 1625. i 1694. g., kad je bio 
i mramorom obložen. Pasconi spominje, da je nad ovim olta- 
rom visio crni barjak sa grbom Frankopana, a pokraj njega 
da je visio lijep dvosjekli mač — pozlaćen, a pokraj maca je 
bilo žezlo. Pasconi se ljuti radi nestanka barjaka, na kome je 
bio napis: Illustrissimus comes ac Dominus Nicolaus de Fran- 
gepanibus, Tersacz, Segniae, Vegliae et Modrussiae Perpetuus 
Comes, Sacrae Caesareae Regiaeque Majestatis Consiliarius, 
Camerarius, Colonellus, Con-Regnorum Dalmatiae, Croatiae et 
Slavoniae Bannus. Annum agens 63 Viennae 16. Aprilis 1647. 
mortuus, et hic Tersacti in Avitis Majorum suorum sepulchris 
tumulatus est. Kasnije je nestalo i žezla i mača. Po jednoj ver- 
ziji se nalaze posljednji predmeti u Beču. Kraj istoga oltara 
je zakopan jedan nesretni fratar, koji se utopio u nabujaloj 
Rječini pred 350 godina. Na oltaru sv. Katarine se nalazi vrlo 
lijepa i vrijedna slika Blagovijesti, koja je djelo venecijanskog 
majstora Kristofora Tasce (1714. g-)- Slika je vrlo jaka kom- 
pozicijom i u koloritu, te je najbolje slikarsko djelo na Trsatu. 

Lijevo od svetišta se nalazi starija sakristija, koju je sa- 
gradio pisac fra Glavinić 1614. g. Ona nema ništa osobita. 
Vrijedan je spomena lavabo, koji se sastoji iz kamenog prao- 
nika, te stupića sa strane, koji su vrlo stari, zatim gotski luk, 
zupčast (15. stolj.) te jedan odulji kamen sa označenom 1688. 
godinom. U toj je sakristiji bio početkom 17. vijeka jedan 
kamen sa natpisom: Ellio consule Romano me fecit. Prije 50 
godina nije nigdje mogao pronaći prof. Jankovic taj kamen, 
kako ga ni danas nema. Stražnja je sakristija veća i novija. 
Nju je sagradio polovicom 18. stoljeća fra Petar Francetic. 
U njoj se nalazi nekoliko vrlo lijepih ormara za crkvene ha- 

Ijme i posudje, na jednome je od njih označena godina 1661., 
a na drugome 1678. 

Pročelje je crkve jednostavno i pravilno. Ranije je bilo 
čitavo pročelje ukusno bojadisano, prijašnji skladni ornamenti 
su u novije vrijeme izbrisani renoviranjem, koje ostavlja čitavu 
fa$adu hladnom i dosta praznom. Prijašnji su ornamenti svo- 
jom toplom bojom davali širokim plohama pročelja prijatan 
ton i lakoću pilastrima, koji su okrunjeni renesansnim glavi- 
cama. Na pročelju su tri renesansna, jednostavna, vrlo lijepa 
portala 1 radi skladnih razmjera 1 radi sitnih, nenametljivih 
ukrasa. Glavni i lijevi portal vodi u crkvu, a desni sa franko- 
panskim grbom nad kamenom tjemenicom, vodi u samostan. 
Nad sredinom se pročelja diže toranj sa baroknim krovom, 
sazidan je 1824. g. Prof. Szabo je mišljenja, da je te godine 
toranj samo nadogradjen. Nad glavnim je portalom jedan 
lij e P gotski prozor, koji valjda potječe iz 15. vijeka. Gornji 
je dio prozora zazidan. 

Trsatska zavjetna crkva je niz stvaranja, koja se pro- 
tezu od srednjeg vijeka do novijeg vremena. Temeljno, uza 
sav kasniji rad, stoji, da je crkva zadužbina moćnih knezova 
Krčkih-Frankopana. Sav kasniji, zavjetni rad Kružića, Ro- 
vera, Frankulina i t. d. nenametljivo se prislanja uz najstariji 
dio, koji sadrži u sebi prah otmene i profinjene gospode i 
gospodara. 

Na kraju opisa same crkve mora se spomenuti i to, da je 
čudnim slučajem, a i teškom borbom prebrodila ova lijepa 
crkva vremena i sačuvala svoju arhitektonsku ljepotu do da- 
našnjih dana. Već prije više stoljeća se osjetila potreba pro- 
širenja crkve i to se vršilo postepeno, komad po komad, obzir- 
nim prigradjivanjima kapela, dobivanjem u dubinu i visinu, 
a da se prvotna kapelica — svetište nije rušila ni uklanjala, da 
ustupi mjesto nečemu sasvim novom. Kad god se našao koji 
jaci napadač te zidane starine, našao se srećom još jači branilac 
1 crkva je prolazila kroz stoljeća tiha i ponosna. Prvi pisani 
dokaz obrane crkve od »temeljitih« renoviranja nalazi se u 

jednome pismu Kneza Vuka Frankopana iz godine 1644., 'koji 
je gospodskim riječima osigurao crkvu za daljnjih 200 godina 
od neprijateljskih graditelja. To pismo glasi u izvatku: 

» . . . Ali za drugo neka stoji corpus ecclesiae, ni triba to- 
like innouatiae prenačinati, neque alta aedificia, kako bi ne- 
koteri hotili zač bi tribi onako vsu cirkvu razkopati, ča bi 
velik potrošak bil i devotio mala, kada bi ljudi videli, da je 
ona sv. cirkva, ali mesto drugačije preobrneno, nego onako, 
kako ste nam vi pisali, neka se načini Bogu i s. Mariji na diku 
i hvalu . . . Datum Labaci 30. martii 1644. — W. comes de 
Frangepanibus.« Medjutim se, kroz ta kasnija stoljeća, ostav- 
ljalo zidove na miru, ali zato se diralo u oltare. Maknuti su 
neki stari oltari i postavljeni novi, koji i danas stoje sa vara- 
vim, bojadisanim mramorom (drvo), intarzijama i t. d. 

Najjači napadi su počeli na crkvu prije svjetskog rata, ali 
ih je s uspjehom odbio već spominjani prof. Szabo. Bio je 
jedan opasan projekt, koji je prijetio sa posvemašnjim rušenjem 
sadanje crkve i to od arh. Bollea, ali je prof. Szabo-u uspjelo da 
uz pripomoć tadašnjeg patrona crkve austro-ug. nadvojvode 
Franje Ferdinanda tu namisao osujeti. 


Uz crkvu je samostan franjevaca. Dvorište je četvero- 
uglasto, okruženo trijemovima, koji stoje na zidanim stupo- 
vima. Na sredini se dvorišta nalazi vrlo stara cisterna. Zidovi 
su pod trijemovima puni loših slikanja. Sama unutrašnjost sa- 
mostana je skoro sva u polutami. Na hodnicima se nalazi ne- 
koliko vrijednih slika. U dvoranama imade vrlo dobrih radova 
od slikara Tasce, fra Serafima Schona, te od fra Aleksandra 
Robleka. U jednom se samostanskom hodniku nalazi slika sa 
dvoglavim austrijskim orlom, a u njemu je na bijeloj plohi 
monogram L P, to je poklon cara Leopolda I. možda iz g. 
1693. To je dar od onoga cara, koji je dao pogubiti posljed- 
njega kneza od roda Frankopana. Pokraj carskog grba se na- 
lazi i grb Frankopana iz g. 1431. t. j. one godine, kada je 


knez Martin Frankopan doveo franjevce na Trsat. Pokraj ovih 
grbova se nalazi pulpit sa slikom Tasca, koja pretstavlja Ma- 
riju sa Isusom na grudima. Na drugom su zidu lijepe slike 
venecijanca Tasce, a dalje dvije velike slike od istog majstora 
sa sujetima iz biblije i života Isusa. Ukupno imade preko 10 
slika od toga majstora, koje pretstavljaju priličnu vrijednost. 
Slikar Tasca je živio i radio u 18. stoljeću, te pripada mladjoj 
venecijanskoj školi. Jedna je velika slika od o. Serafima Schona 
(od g. 1640.), koja pretstavlja svetu obitelj kod objeda, a ta 
je slika, premda od dobrog majstora, dosta loša. Na stropu 
refektorija (blagovaone) je slika Immaculate i sv. Franje od 
nepoznatog slikara. U refektoriju je još dobra slika sv. Pavla 
od Aleksandra Robleka. Na glavnom zidu refektorija se nalazi 
i vrlo dobra kopija (stara) trsatske Bogorodice. U gornjem 
katu se nalazi samostanska biblioteka, koja sadrži preko 7000 
svezaka. Vrlo je bogat samostanski arhiv u kome se nalazi 
mnogo podataka za povijest Rijeke, Trsata, Bakra, Kraljevi- 
ce i Vinodola. Listine su pisane latinski, glagolicom, ćirilicom 
i novim hrvatskim pismom, te njemački i talijanski. 

Riznica se samostanska prije nalazila u jednoj kuli u 
frankopanskom kaštelu na Trsatu. Iz te je kule mnogo drago- 
cjenosti nestalo. 1623. g. je bio sastavljen inventar, ali taj se 
nije sačuvao. Morao je biti vrlo velik broj dragocjenosti prije 
sastavljanja inventara. Tako je narod govorio, da je pod 
glavnim oltarom, u zavjetnoj crkvi, zakopan zlatan konj sv. 
Martina i to u naravnoj veličini. Fratri, kad zatrebaju novaca, 
otkinu samo komad zlata od toga konja, a zlato opet samo 
naraste. 

Medju sadanje vrijedne predmete u trsatskoj zavjetnoj 
crkvi odnosno samostanu možemo ubrojiti najprije od slika: bi- 
zantinsku Bogorodicu na glavnom oltaru, slike venecijanca 
Tasce u crkvi i samostanu, nekoliko lijepih slika od o. Sera- 
fima Schona, te jednu sliku od Poni-a. Od zavjetnih darova: 
relikvijar kneginje Barbare Frank opanke iz 1483. g. U relikvi- 
jaru se nalazi nekoliko desetaka moći, koje su optočene sre- 

brom, te imade i dragulja. Rad relikvijara je interesantan i 
lijep. Na poledjini svake moći je ćirilski napis. Sama kneginja 
je bila udata najprije za despota Vuka Brankovića, a kasnije 
za kneza Franju Berislavića Grabarskog. Stalak relikvijara je 
kasno gotskog oblika, dok je gornji dio renesansni rad. Na moći 
sv. Bartolomeja stoji napis: Siju mošć svetago Brtolmea učini 
gospodja despotovica Barbara na slavu božiju i prečistoi bgo- 
materi da ju pomože i pomiluje. Još se na nekoliko moći spo- 
minje donatarka. Dvadeset i jedan napis se može pročitati, a 
neke moći fale. 

Iz 1 6. vijeka je jedan pacifikal, lijepo izradjen i sa na- 
pisom: F. Dessich cum consorte sua Barbara Woinowich 1586. 

Umjetnički je najvrijedniji predmet kip Marije sa Isusom. 
Rad je izvanredno lijep, od vrlo dobrog majstora, te načinjen 
od teškoga srebra. To je zavjetni dar slavnoga bana grofa 
Tome Erdodya-Bakača za ozdravljenje njegovog sina, kasnijeg 
bana, Sigismunda. Na njemu je napis (na podnožju): Thomas 
Erdedi comes Montis Claudii et eius uxor Anna Maria Ungnad 
comitissa Deo et beatissimae Virgini Mariae pro filio Sigis- 
mundo gravissime aegrotante supplices humiliter voverunt 
1597. Po mišljenju prof. Szabe je djelo njemačke renesanse. 
Marija stoji na polumjesecu, lijevom rukom drži Isusa. Dr- 
žanje Marijino potsjeća na gotske figure. Haljina sa naborima, 
kroz koje se ocrtava tijelo, te desna ruka su majstorski rene- 
sansni rad. Kruna na glavi Marijinoj je oštećena. Srebreni 
postamenat je urešen sa četiri andjeoske glavice po uglovima. 

, Na prednjoj strani, iznad natpisa, nalaze se grbovi grofova 
Erdodya i Ungnada. 

Iz konca 16. stoljeća je možda i vrlo lijepa navicula, koja 
je loše sačuvana, a rad je talijanskog zlatara. Djelo je radjeno 
pod utjecajem gotike. 

Od godine 1615. je sačuvana dosta velika srebrena kru- 
na, koja je čisti renesansni rad sa mnogo bogatih ornamenata. 
Tu su krunu poklonili Senjani trsatskoj Bogorodici kao za- 
hvalni dar za pobjedu nad Turcima. 




Vrlo je lijepo i bogato izradjen relikvijar, navodno sa 
ostacima betlehemskog djeteta, što ga je poklonio Ferdinand 
de Porcia i njegova žena rodjena grofica Auersperg. Na bo- 
gatom stalku se nalazi relikvija u staklenom valjku, a sa svake 
je strane po jedna figura, na vrhu staklene posude je lijepo 
izradjena kapa, te na samome vršku jedna srebrena figura. Na 
relikvijaru je napis: Deiparae Virgini In Tersacto Joannes 
Ferdinandus Comes Purcillarum et Anna Elisabeth Comitissa 
ab Auersperg Conjuges 2. Augusti 1639. 

Izmedju mnogih kaleža ističu se na Trsatu radi svoje 
naročite ljepote i umjetničke izradbe tri vrlo bogata djela 17. 
vijeka. U tim radovima se osjeća uz bogatu renesansnu orna- 
mentiku upliv gotike. Proporcije kaleža su vanredne. Najljepši 
od ta tri kaleža je onaj na kome stoji napis: Reveredentissimus 
Dominus Episcopus Tiniensis, Praepositus Zagrabiensis F. F. 
1686. radi bogate i otmene ornamentike. Drugi je kalež urešen 
još sa više ornamenata, a na stalku je pričvršćeno šest malih 
figura. Treći kalež je od manje umjetničke vrijednosti, premda 
je bogato izradjen ukrasima, koji su sastavljeni od malih gla- 
vica kao od čavala. Na sličan način su napravljena i dva 
lijepa ciborija, od kojih je manji ljepši. 

U jednoj je kutiji pohranjen dvoglavi, okrunjeni orao, koji 
u pandžama drži zmaja. Taj je orao dar Karla VI., pred samo 
doba Marije Terezije. Orao je od suhog masivnog zlata, te je 
lijepo stilizovan i radjen. Na njemu imade više krupnih dra- 
gulja, medju kojima se osobito ističe jedan krupni diamant, 
smaragd, te veliko dugoljasto zrno bisera, koje pretstavlja 
tijelo zmaja. Vanredan je sklad boja dragog kamenja i zlatne 
cjeline. Oko od zmaja je jedan krupni rubin. To djelo se može 
s umjetničke strane da postavi u red sa Madonnom Erdodya. 

Osim prije spomenutih predmeta imade u samostanu ne- 
koliko bogatih svijećnjaka za zid, a djela su rokoko doba. 

Pored toga imade nekoliko umjetnički i bogato vezenih 
srebrom i svilom misnih ruha iz 18. vijeka, za koje se kaže, 
da su darovi Marije Terezije. 


Najvrijedniji od svih navedenih predmeta su svakako 
relikvijar kneginje Barbare, statueta bana Erdodya, carski orao 
i biskupov kalež. 

Kasniji darovi, a naročito iz novijeg vremena su male vri- 
jednosti ili uopće bezvrijedni. 

KAŠTEL KNEZOVA FRANKOPANA 
NA TRSATU 

Nedaleko zavjetne crkve, na nešto nižem obronku trsat- 
skog brda nalazi se stari kaštel knezova Frankopana, koji se 
obično zove Trsatski Kaštel. Sa strane ceste i župne crkve 
stoji u razvalinama glavni vanjski zid, a iznad njega je drugi 
zid, koji je zatvarao čitavi kaštel. Donji zidovi su noviji, te 
potječu od gospodara kaštela, nakon izumrća slavne i moćne 
kneževske porodice Frankopana. Posljednji iz roda Franko- 
pana, knez Krsto je pogubljen od cara Leopolda I. 1671. go- 
dine u Bečkom Novom Mjestu, jer je bio u zavjeri sa grofom 
Zrinjskim i drugim velikašima, koja je išla za tim, da se 
Hrvatska otrgne ispod žezla Habsburga. Nakon mnogih pri- 
vremenih gospodara dospio je kaštel u posjed grofa Lavala 
Nugenta, te je i danas u vlasništvu iste porodice (preko sto- 
tinu godina). Grofovi Nugenti potječu iz Francuske, te su u 
Austriji od početka 19. stoljeća zauzimali visoke položaje, po- 
najviše u vojsci kao maršali i t. d. Ta je obitelj bila u srodstvu 
sa dinastijom Habsburga, sa poljskim kraljem Augustom La- 
vom i sa drugim vladajućim porodicama. Vrijedno je spome- 
nuti, da je sudbina htjela, da je supruga grofa Lavala Nugenta 
bila rodjena kneginja Riario Sforza t. j. po ženskoj lozi potom- 
kinja knezova Frankopana, te je i zakopana u kapeli. 

Danas su donekle sačuvane tri okrugle i jedna ulazna 
četverouglata kula sa jednim lijepim prozorom i rozetom. 

Prošavši kroz četverouglatu kulu dolazi se u unutarnji dio sta- •* 

roga kaštela. Taj je dio razdijeljen u tri terasse. Najgornja je 
najinteresantnija. Na prvi pogled očara čovjeka silan utisak 

romantike ovoga mjesta, koji u okviru starih, sivih kamenitih 
kula, obraslih prastarim bršljanom, u mrtvoj tišini, kroz koju 
prodire šapat niza stoljeća, priča o otmenoj i ponosnoj davnini 
nestalih gospodara. Ogromni tamni čempresi, gusti lovor, juke 
i mnogo vječne zeleni dekorativno i tužno ispunjaju prostor 
izmedju ponosnih razvalina. Čitava slika djeluje kao pre- 
krasna elegija, koja priča o nesretnoj kneginji, koja uz harfu 
pjeva i plače ili se kroz suze smiješi suncu. Dok nekada silni 
knezovi i kneginje Frankopan snivaju stoljetni san pod ka- 
menim podom zavjetne crkve, pod krupnim grobnim pločama, 
na kojima su se skoro izlizali njihovi ozbiljni likovi u oklo- 
pima, sa kacigama i zatvorenim vizirima, te širokim mače- 
vima, kao i njihovi lijepi i simbolični grbovi, dotle još kroz 
divne ruševine živi njihov mnogostoljetni kaštel, bez ubojitog 
oružja, pretvoren u začarani dvor, u veliku i lijepu pjesmu. 
Na gornjoj terassi, slikovito smješten izmedju dvije stare kule, 
stoji otmen, kameniti dorski hram — nadgrobna kapela prvih 
vlasnika Nugenta. U kapeli s desne strane je na sivom pod- 
nožju sarkofag od bijelog mramora u kome leži grof Laval 
Nugent. Na sarkofagu je umjetnička, mramorna busta njegova. 
U kapeli lijevo se nalazi skoro jednak sarkofag supruge Lava- 
love, rodjene kneginje Riario-Sforza, a na njemu je vrlo dobra, 
mramorna busta grofičina. Na začelju je malen, jednostavan i 
lijep oltar. Na plafon du kapele je bila pred više od šest dece- 
nija jedna majstorska talijanska slika, koja je pretstavljala 
A mora i Psyhe, a pred kapelom su pred nekoliko decenija 
stajala dva brončana zmaja. Jedan je držao u pandžama grb 
obitelji Nugent, a drugi od obitelji Sforza. Spominjemo, da se 
pred stambenom zgradom grof. Nugenta pokraj kaštela nalazi 
brončani zmaj sa kokotovom glavom to je jedan od onih, što 
su stajali pred kapelom. Rad je novijeg datuma, te je potekao 
od ruku kipara Fernkorna kao i nestali zmaj ispred kapele. 

Na istoj terassi, ispred kapele, se nalazi jedan povisok, 
kameni stup, koji je pendent onoga, koji je bio postavljen 
kraj Marenga na uspomenu pobjede Napoleona 1800. g. Stup 

je dao prenijeti na Trsat grof Laval Nugent. Ispod kapele se 
nalazi, usječen u živ kamen, četverouglat, taman prostor, koji je 
služio nekada kao tamnica. To se nalazi na donjoj terassi. Tu 
je i blizu špilja, kroz koju su stanovnici kaštela, u slučaju nužde, 
mogli se spustiti sve do sadanje Lujzinske ceste i Rječine. Pred 
ulazom u podzemlje kapele se nalazi jedan kameniti, dosta 
stari, venecijanski lav, za koga se nezna otkuda je donešen na 
Trsat. Stoji na zemlji, a okolo se nalaze okrugla masivna ta- 
neta nekadanjih topova. Zapadno od kapelice stoji najviša 
kula, kojoj su vanjski zidovi prilično sačuvani, rogovi na vi- 
jencu kule, svaki komad iz jednog kamena, su novi, te ih je 
dao postaviti grof Laval. U kulu se ulazi strmim stepenicama, 
a nutrina je dobrim dijelom zatrpana kamenjem. Sa vrha te 
kule puca prekrasan vidik na čitav Kvarner sa kamenitim 
rubom Krka, Cresa, te istarske obale sa visokom Učkom. Ispod 
same kule vijuga romantična, uska dolina šumne Rječine iznad 
koje se penje bijelim trakom Lujzinska cesta. Ova kula se 
izvisila kao soko, te strogo dominira čitavim donjim prolazom 
prema moru. Od nje vodi dosta ruševna galerija, koja iza ka- 
pele vodi u istočnu ugaonu kulu, koja je nešto šira, te pokazuje 
pod vrhom otvore nekadanjeg prozora, koji gleda prema moru. 
U njoj je nekada bio smješten vrlo vrijedan muzej grofa La- 
vala Nugenta, koji se sastojao od lijepe zbirke starih rimskih 
kipova, koje je grof sakupio iz Pompeja, Rima, Napulja, Ge- 
nove i Milana. Tu je zbirku grof Laval poklonio zagrebačkom 
arheološkom muzeju, koji se nalazi u palači Jugoslavenske 
akademije, te pretstavlja danas jednu vrlo vrijednu zasebnu 
cjelinu u istome muzeju. Na toj kuli je provaljen krov, na 
zidovima se vidi još djelomično bojadisana žbuka, a na zemlji 
se nalazi mnogo starih lanaca, koji navodno potječu iz pod- 
zemne tamnice. Pod trijemom, koji veže zapadnu sa istočnom 
kulom su uzidani grobovi mnogih članova obitelji Nugent. Na 
vanjskom zidu su uzidane mramorne ploče sa imenima zako- 
panih. U zapadnom dijelu kaštela je bilo više kula i to sje- 
verna, dvije srednje i južna. Južna kula je najstarija, te po 

svoj prilici potječe još iz rimskih vremena. Ta je kula služila 
za glavnu obranu od neprijatelja. U srednjem vijeku su bili 
postavljeni u njoj topovi. U nutarnjosti kaštela imade više 
puteljaka, koji vežu pojedine dijelove istoga. Kaštel je imao 
nekada kod glavnog ulaza jarak preko kojega se spuštao na 
lancima most. Danas se više ne može razabrati, kako su u 
samom kaštelu izgledale stambene prostorije gospodara, jer su 
zidovi zarušeni, sve je obraslo gustim zelenilom i grmljem. 
Južni zid je služio za obranu o čemu svjedoče prozori-puškar- 
nice. Uz sjeverni zid su morale nekada voditi stube u najvišu, 
okruglu kulu. Istočne kule su bile spojene hodnicima medju- 
sobno, a izmedju četverouglate kule i susjednih teških gradje- 
vina je bio s unutarnje strane jedan viseći hodnik za stražu. 

Unutarnji prostor, koji se sastoji od spomenute tri terase 
bio je nekada dvor. 

U kaštelu je bila prije nekih sedam decenija vanredna 
zbirka slika, većinom od velikih renaissansnih majstora. Tu je 
bio zastupan Leonardo da Vinci, Tizian, Corregio, Gvido 
Reni, Karlo Bonone Ferarski, Giovanni Palma, Tintoretto, 
Turchi, a od novijih hrvatskih slikara Medulić. 

Danas se nalazi mali muzej u jednoj dvorani u stambenoj 
zgradi — dvoru Nugenta. Na pročelju te zgrade, pod vrhom 
je ispisana deviza spomenutih grofova. Sama je zgrada dosta 
lijepa, sa mirnom fasadom, ali danas već vrlo zapuštena. Vrt 
izmedju samoga kaštela i ove zgrade je donekle zasadjen cvi- 
jećem, ružmarinom, jukama, čempresima i lovorom. Sa po- 
krajne strane dvora, prema kaštelu, je ulaz u spomenutu dvo- 
ranu. Od prijašnjih vanrednih zbirka grofova Nugenta danas 
se nalaze u toj sali tek neznatni ostaci. 

Od slika ćemo spomenuti jedan dobar portret kneza Ni- 
kole Frankopana sa banskim žezlom u ruci, zatim novije por- 
trete maršala Nugenta Lavala, njegove supruge, te cara 
Maksimilijana Mexičkog, koji je bio prijatelj grofovske obi- 
telji. Nadalje se nalazi jedna stara slika (otisak) poljskog kralja 
Augusta Lava i njegove supruge, koja je bila rodjena grofica 

Nugent. Vrlo su lijepe tri buste od bijeloga mramora, radovi 
znamenitog kipara Canove. To su poprsja Lavala Nugenta, 
njegove supruge i jedne kneginje Riario Sforza. Na jedan zid 
su prislonjena vrlo lijepo izrezbarena vrata iz baroknog doba, 
a navodno potječu iz duždeve palače u Veneciji. U ovalu, na 
sredini vrata se vide dvije figure u rokoko odijelima. Čitava 
su vrata presvučena vanredno finom tankom kožom, te izra- 
djena lijepom i bogatom ornamentikom. Od vrijednih pred- 
meta u drvetu moramo spomenuti i jedan centralni, izbočeni 
dio stropa, valjda iz neke kapele. Tu je bogato izrezbarena 
renesansna ornamentika, a na vrhu izbočenog dijela je lik Sv. 
Petra, kako sa ključem otvara nebo, koje je označeno mjese- 
com i zvijezdama. Dalje se nalazi jedan lijepo izrezbareni stol, 
nekoliko stolica i manjih predmeta sa lijepim starim rezbari- 
jama. Tu je takodjer i jedan krevet, navodno od Frankopana, 
lijepe su intarzije kod glave i nogu kreveta. Jedna slika pri- 
kazuje grad Bosiljevo, te njive sa nekoliko zgodnih likova. 
Jedna pletena, željezna košulja navodno potječe takodjer iz 
Frankopanskog doba, a isto tako i pokrivač za konja od crve- 
nog sukna sa izvezenim hrvatskim grbom sa interesantnom 
krunom. Na raznim mjestima u dvorani je smješteno više kar- 
tuša za svijećnjake, te vaza od starog faienca. Dosta je lijep 
luster, koji visi sa stropa, venecijanski rad od bronce i kristala. 
Imade još više manje vrijednih predmeta, a valja svakako 
istaknuti veliku ovalnu sliku na stropu, koja je vrlo dobro 
radjena, te potječe, navodno, od ruku Paola Veronese. Slika 
je istrgnuta djelomično iz okvira, kao što je potpuno upro- 
pašćena i jedna ugaona slika od vremena okupacije Rijeke po 
D’Annunziu, koji je jedan šrapnel izbacio na kaštel. Oko cen- 
tralne slike na stropu se nalazi 6 manjih slika od Antoninia 
Firentinca. To su noviji radovi, dosta lijepi. Vani, na uglu 
dvora se nalazi, već prije spomenuti brončani zmaj sa koko- 
tovom glavom, rad Fernkorna. Nažalost je danas takovo sta- 
nje nekada bogate i vrlo vrijedne zbirke kipova, slika i ostalih 
umjetničkih predmeta, koje je sakupio grof Laval Nugent. 


Ispod kaštela se nalazi sadanja župna crkva sušačka. 
To je prvotno bila mala kapela, koja je dogradjena g. 1660. 
Nešto kasnije je posvećena po biskupu Smoljanoviću za crkvu. 
Patroni te crkve su bili Frankopani, koji su bili i njezini naj- 
jači darovatelji. Ta je crkvica dosta nastradala za vrijeme 
potresa god. 1750. Kod crkve je bilo nekada 1 groblje. U 
unutrašnjosti crkve je vrijedno spomenuti dosta lijep glavni 
oltar, koji je postavljen god. 1797. kao što govori napis na 
oltaru. Oltar je rad talijanskog majstora, načinjen od mramora 
u boji. Na oltaru se nalaze dva dosta dobra kamenita kipa i 
to sv. Simona i sv. Matije. Tri manja oltara u crkvi su naj- 
noviji rad bez naročite vrijednosti. 

Na Trsatu se nalazi staro i novo groblje. Staro groblje 
je napušteno, ali daje prekrasnu sliku sa svojim starim čem- 
presima, jukama i ostalim lijepim raslinstvom. Na novom 
groblju imade više vrlo lijepih spomenika od kojih su neki ra- 
dovi poznatih umjetnika. 

U blizini kaštela se nalazi nekoliko starih, arhitektonski 
vrlo interesantnih kuća. Uz trsatski samostan se nalazi vrt 
amfiteatralnog izgleda, prema rimskim izvorima nije isklju- 
čeno, da je to bio stari rimski amfiteatar. Namjeravana istra- 
živanja će pokazati ukoliko je na tome istine. Stari rimski 
grad Tarsatica je bio sadanji grad Rijeka, a na Trsatu je bila 
po svoj prilici jedna rimska utvrda, koja je vrlo dobro bra- 
nila prilaz gradu Tarsatici kroz dolinu Rječine. 

U vezi sa trsatskim kaštelom dajemo kratak istorijski 
prikaz Trsata. Prvotno je bio Trsat pod vlascu Liburna, a 
zatim je došao pod rimsku vlast. Iz ranoga srednjega vijeka 
nema naročitih podataka. Negdje od 8. do početka 12. sto- 
ljeća bio je pod vlašću hrvatskih kraljeva, kao sastavni dio 
Hrvatske države, koja je tada sezala duboko u Istru. U 8. i 
9. vijeku je već cijeli taj kraj bio nastanjen kompaktnom 
hrvatskom masom. Kasnije je Trsat potpao pod vlast zajed- 
ničkih ugarskih i hrvatskih kraljeva, a stvarno su vladali 
Trsatom moćni knezovi Frankopani, koji su zapravo u malome 



sačuvali kontinuitet Hrvatske države, kao gospodari čitavog 
Hrvatskog Primorja sa velikim zaledjem istoga, te sa otokom 
Krkom, a privremeno i Rabom. Otoke je sa raznim prekidima 
zadržala Venecija u svojoj vlasti do početka 19. stoljeća. Ve- 
necija nije nikada vladala obalom Hrvatskog Primorja, pa 
niti Trsatom, samo jednim slučajem je gospodarila kroz go- 
dinu dana trsatskim kaštelom, ali je odmah zatim bila vene- 
cijanska vojska potučena i sa Trsata protjerana. 

Izumrcen porodice knezova Frankopana 1671. došao je 
Trsat pod direktnu vlast austrijskog cara, te je mijenjao mnoge 
privremene gospodare, koji su kaštel potpuno opljačkali i za- 
pustili. Početkom 19. stoljeća je došao sam kaštel u posjed 
grofova Nugenta. 

Na Trsatu je osnovan novi park, koji leži na vrhu pre- 
krasne čistine. Iz njega puca divan vidik na Kvarner, na 
ogromne planine zaledja, te na dugu liniju Hrvatskog Pri- 
morja sve do ponosnog i čvrstog Velebita kao i na otok Krk 
i Cres. 

Trsat je vezan lijepom cestom sa Podvežicom t. j. jugo- 
istočnim dijelom Sušaka, a od zavjetne crkve se spušta prema 
moru lijepi boulevard u donji dio grada Sušaka. 

II. 


KLIMA 

JŠAK je vrlo dobro zaklonjen okolnim bre- 
govima pa je i klima na Sušaku zimi blaga. 
Proljeće i jesen su puni mirisa jakog primor- 
skog bilja, koje milijunima srebrenih i razno- 
bojnih cvijetića, preko litica i tratina pro- 
siplje opojnim slapom svježe primorske, 
cvijetne aromate. Pod blagim sjajem februarskog i prvog mar- 
tovskog sunca bademi se kite sniježnim cvatom. Od početka 
maja do kraja septembra je neograničena vlada zlatnog koluta 
sunca, pod kojom zriju teške smokve i medeno groždje, a život 
se prenaša na ugodne valove mora. Za točnu ilustraciju kli- 
matskih odnošaja na Sušaku donosimo paralelnu tablicu sa 
temperaturom zraka u sjeni, te mora u pojedinim mjesecima 
i u prosjeku: 




Temperatura 

zraka : 

Temperatura 

mora 

januar 

7-3 

St. 

c. 

6.1 

St. 

C. 

februar 

9.8 

St. 

c. 

7.0 

St. 

c. 

mart 

12.5 

St. 

c. 

9.2 

St. 

c. 

april 

16.3 

St. 

c. 

13.3 

St. 

c. 

maj 

20.0 

St. 

c. 

17.0 

St. 

c. 

juni 

25.8 

St. 

c. 

21.0 

St. 

c. 

juli 

27.8 

St. 

c. 

23.0 

St. 

c. 

august 

29.3 

St. 

c. 

25.0 

St. 

c. 

septembar 

2 5-3 

St. 

c. 

21.0 

St. 

c. 

oktobar 

18.5 

St. 

c. 

16.0 

St. 

c. 

novembar 

12.0 

St. 

c. 

9.0 

St. 

c. 

decembar 

10.0 

St. 

c. 

8.0 

St. 

c. 


/i 

Pijesak u kupalištima i žal se ugrije pod ljetnim zrakama 
sunca sve do 50 st. C. Snijeg u Sušaku vrlo rijetko leprši, a 
i onda se odmah otapa, a kiše imade najviše u oktobru i de- 
cembru. Insolacija je u Sušaku, kao i u čitavom Hrv. Primorju 
vrlo velika, te spada Sušak med ju najbogatija mjesta sa sun- 
čanim danima na cijelom Jadranu. Magla je u Sušaku, kao 
i u čitavom Hrv. Primorju nepoznata, zrak je kristalno čist 

SAOBRAĆAJNE VEZE SUŠAKA 

Sušak je najvažnija saobraćajna točka na obali jugosla- 
venskog Jadrana. Postoji više direktnih željezničkih veza sa 
inostranstvom tako sa Bečom, Miinchenom, Berlinom, Pragom, 
Varšavom i Budimpeštom, a sa riječke stanice su opet veze 
sa Italijom, te dalje sa Centralnom Evropom. Parobrodarske 
veze za osobni promet su vrlo guste, te vežu čitavo područje 
jugoslavenskog Jadrana. Inače možemo razdijeliti parobrodar- 
ske veze na one bliže i one daljnje obalne plovidbe. U bližu 
obalnu plovidbu spadaju linije za čitavo Hrvatsko Primorje 
do Senja, te Baške i Raba, zatim linije, koje vežu sva mjesta 
na sjevernoj i zapadnoj obali Krka, te Rab, a zatim liniju za 
otok Pag, te Zrmanjski Fjord do Obrovca, te kratku liniju 
za Bakar preko Kraljevice. U daljnju obalnu plovidbu spadaju 
nekolike brze i osobne linije, koje polazeći iz Sušaka dotiču 
sva važnija mjesta u Hrv Primorju i u Dalmaciji doKotora. 

Na trećem mjestu bi bile avionske veze, koje vežu Sušak 
sa Zagrebom, te dalje preko Graza i Beča sa Pragom, odnosno 
na drugu stranu sa Beogradom. Radi se na uvodjenju nove 
linije, koja bi avionima vezala Sušak sa Ljubljanom, Klagen- 
furtom, Salzburgom i Berlinom, a i jedne hidroavionske linije 
Sušak — Kotor sa doticajem važnijih mjesta na jugoslavenskoj 
obali Jadrana. Aerodrom se nalazi na Grobničkom Polju. 

Posljednji bi došli na red autobusi, čije linije imadu vrlo 
gustu mrežu po čitavom Hrv. Primorju i zaledju. Iz Sušaka 
polaze autobusne linije u 5 raznih pravaca za vanjski sao- 

braćaj. Postoji izravna linija Sušak — Delnice, koja je u zimsko 
vrijeme ograničena samo na prugu do Grobničkog polja. Druga 
je linija Sušak — Ljubljana, koja ide kao i prva preko Jelenja 
i Gorskog Kotara dalje. Treća je linija Sušak — Kastav, koja 
ide istim putem kao i prve dvije linije kroz vrlo lijepu i inte- 
resantnu guduru Rječine, te se diže do sela Čavle, odakle se 
odvaja prema Kastvu. Četvrta je linija, koja ide od Sušaka 
kroz vrlo lijepu i zelenu dolinu Drage, kroz Škrljevo, Krasicu, 
Praputnik, Meju, Hreljin, Križišće, te sa strane mora kroz 
Sv. Jakov i Sv. Jelenu u Crikvenicu sa produženjem do No- 
voga. Ovaj put je vrlo interesantan, jer prolazi kroz središta 
lijepih primorskih sela, te pruža sa raznih tačaka vrlo lijepe 
poglede na more, istarske planine, zelene doline, te na vanjski 
vijenac planina Gorskog Kotara, pa i na daleki silni Velebit 
sa dugim lancem njegovih mrkih, kamenitih pratilaca, koji su 
pogdjegdje ogrnuti plaštem zelenih šuma. Naročito je intere- 
santan, sa toga puta, iznad Križišća pogled na čitavu dolinu 
Vinodol, gdje se nasred doline diže čunjasti hum sa starom 
gradinom Drivenik, čije kule i zidine još smjelo prkose vre- 
menu. Iznad Križišća se vidi iz blizine smjela crta ceste, koja 
je usječena u nadvinodolske litice, te se penje prema Plasama. 
Daljnji put vodi s morske strane, te otvara lijepe vidike na 
otok Krk i Kvarner, naročito se ističe lijep pogled na Pla- 
ninski kanal, koji počinje niže Kraljevice, te se najviše suzuje 
kod Voza t. j. na ciglih 400 metara, te se opet širi iza sela 
Sv. Jakova. Kroz Planinski kanal prolazi većina parobroda 
bliže i daljnje obalne plovidbe, te je taj put kroz sam kanal 
još mnogo interesantniji. Peta linija ide iz Sušaka oko zaljeva 
Martinšćice, prolazi kroz sela Kostrene, iznad mora, odakle 
se pružaju vanredni vidici na Kvarner i otoke, prolazi iznad 
nove bakarske pruge, te zavija i spušta se prema gradu Bakru, 
koji pruža prekrasnu sliku gledan sa brijega i sa kosine ceste, 
koja se spušta prema lijepom zaljevu toga grada. Put vodi 
kroz sam grad Bakar, obalom, te dalje kruži oko modrog 
zaljeva kroz Bakarac, diže se preko jednog hrpta i spušta se 

prema kvarnerskom galebu Kraljevici čije je ponosno obilježje 
stari frankopanski grad sa četiri tvrde kule na malenom polu- 
otoku. Autobus prolazi kroz sredinu samoga lijepog kupa- 
lišnog mjesta, te se diže prema Križis v ću odakle proslijedjuje 
put kroz sredinu samog Vinodola u kome se vide stare gra- 
dine i ruševine Drivenika, Badnja, Belgrada i Grižana, a na 
zavoju prema Crikvenici, i Kotora. Od Crikvenice vodi ta 
linija kroz pitomo Selce u ponosni, Mažuraničev Novi, te 
preko Povila u drevni grad pod Nehajem — Senj. 

U samom gradu postoje lokalne autobusne linije, koje vode 
svako pola sata prema Trsatu i natrag, preko lijepog Boule- 
varda, te prema Martinščici i natrag preko Pećina. 

Stajališta autobusa i vanjskih i lokalnih su na Jelačićevom 
i Trumbićevom trgu. 

Sve informacije glede željezničkih, parobrodarskih, avion- 
skih i autobusnih pruga, a i prodaju svih voznih karata imade 
»Putnik« na Jelačićevom trgu. 

Pored gore spomenutih prometnih veza valja spomenuti 
i stalne veze sa motornim camcima. Te se podržavaju najviše 
ljeti i to prema Omišlju i Malinskoj na otoku Krku, te prema 
Crikvenici, Novom i Senju. 

HOTELI, SOBE, PRENOĆIŠTA 
I RESTAURACIJE 

Sušak imade četiri hotela i to: »Jadran«, »Park Hotel«, 
»Kontinental« i »Reš«. »Kontinental« se nalazi u središtu 
donjeg grada na Jelačićevom trgu, te imade ujedno i najveću 
kavanu u gradu, koja je sastajalište trgovaca, domaće publike, 
te prolaznika. U ljetno vrijeme je maleni vrt pred kavanom 
slika vreve i govora ljudi skoro većine evropskih jezika. Tu- 
risti-stranci, većinom prolaznici, pomorci raznih narodnosti, 
mještani, te domaći ljudi sa svih strana Kraljevine sjede u 
hladu velikih krošanja, gestikuliraju, govore i provode vri- 
jeme u poslu, zabavi ili čekanju na saobraćajne veze. U restau- 


raciji hotela je skoro ista slika. Sama zgrada Kontinentala 
daje izvjesno obilježje gradu, kome puls udara u njegovoj 
neposrednoj blizini. Na Pećinama t. j. na šetalištu Prestolo- 
naslednika Petra se nalaze ostala tri hotela. Prvi je hotel 
»Reš« nešto dalje od parka kod nekadanje vile Kozulić, polo- 
žen iznad mora sa otvorenim vidikom na Kvarner. Drugi je 
hotel »Jadran«, koji smo već prije spomenuli, kada smo govo- 
rili o njegovom kupalištu, koje se nalazi ispod same zgrade 
hotela. To je velika zgrada, kojoj neprestano pod nogama 
grgolji more. Sa balkona i terassa hotela se pruža jedinstven 
pogled na svu širinu Kvarnera, otoke i na luku. Tu se u ljetno 
doba održavaju razne zabavne priredbe, ples, a u kupalištu 
plivačke utakmice itd. Treći je nešto dalje od »Jadrana« isto 
s morske strane, a smješten usred lijepog parka »Park Hotel«. 
Vrt je pun mediteranejske flore, ogradjen balustradom prema 
moru sa lijepim sjenicama, te imade isti izgled prema moru 
kao i »Jadran«. 

Isto smo ranije spomenuli i državno djeci je oporavilište 
u zaljevu Martinšćici. Tu je preko ljeta smješteno mnogo djece, 
ponajviše djaka, koji pod nadzorom uprave oporavilišta pro- 
vode vesele i zabavne dane u igrama, kupanju, veslanju itd. 
Informacije radi smještaja djece u to oporavilište daje uprava 
istoga zavoda. 

Osim navedenoga imade u gradu Sušaku više raspoloži- 
vih privatnih soba sa namještajem, koje se iznajmljuju na 
kraće ili dulje vrijeme, naročito kupališnim gostima. Podatke 
o tim sobama daje gradska policija, Društvo za promet stra- 
naca i »Putnik«. 

Svi navedeni hoteli imaju i svoje restauracije, a osim toga 
imade u gradu više što boljih, što jednostavnijih restauracija 
od kojih se neke odlikuju svojim dobrim vinom, a neke i na- 
ročitim primorskim jelima, a specijalno ribom. Spominjemo 
samo nekoliko takvih restauracija: Gradjanski podrum, u 
zgradi Sokolane, Kosovo, Slavija, Gradu Sušaku, Frankopan 
itd., a isto tako i na Trsatu. 

VELIKA PRIVREDNA PODUZEĆA 
I BANKE 

Već smo u općem pregledu istakli, da je Sušak jedan od 
najjačih lučkih emporija Kraljevine Jugoslavije. U vezi sa 
vrlo živom lukom, te povoljnim geografskim smještajem Su- 
šaka tu se nalaze sjedišta i više jakih privrednih poduzeća. 
Na Sušaku je sjedište našeg najjačeg parobrodarskog društva 
»Jadranske plovidbe« d. d., koja imade oko 60 parobroda 
razne veličine. Na Rječini, ispod Lujzinske ceste se nalazi 
velika Tvornica papira, koja je osnovana pred preko ioo go- 
dina, imade vrlo razgranjen posao, te izvozi svoje produkte 
i u prekomorske zemlje. Nova je velika Tvornica ukočenog 
drveta, te Ljuštiona riže. Pored toga se nalaze tvornice: tje- 
stenine, pluta i čepova, jedan veći parni mlin, tvornica žeste 
i likera, brodogradilište Lazarus, jedno manje brodogradilište u 
Martinšćici itd. Tu su zastupane skoro sve najjače tvrtke iz 
cijele države, te veliki broj manjih tvrtaka. Na Sušaku imade 
veći broj banaka i to: Gradska štedionica grada Sušaka, te 
podružnice zagrebačkih zavoda: Prve Hrvatske štedionice, Ju- 
goslavenske udružene banke, Jugoslavenske banke, Hrv. Sve- 
opće Kreditne banke, Poljodjelske banke, Hrvatske banke. 
Nadalje se nalaze u Sušaku agencije i uredi raznih parobro- 
darskih društava za daljnu plovidbu i to domaćih i stranih. 
Posebno treba istaknuti velike trgovine i skladišta vina, koja 
su vrlo renomirana i u zemlji i u inostranstvu: Marko Frančić 
i sinovi, Braća Mateljan, Špiro Kuzmanić, Eduard Bier i si- 
novi, Šime Pastorčić itd. 

KONZULATI 

Na Sušaku imade više konzulata i to: 

Argentinski vicekonzulat — u Kralja Tomislava ulici. 

Austrijski konzulat — na Pećinama. 

Belgijska konzularna agencija — na Delti. 

Engleski vicekonzulat — u Zvonimirovoj ulici. 

Francuska konzularna agencija — u Zvonimirovoj ulici. 

Njemački konzulat — na Masarykovom šetalištu. 

Španjolski vicekonzulat — na Masarykovom šetalištu. 

Talijanski vicekonzulat — na Šetalištu Prestolonasljed- 
nika Petra, 

Urugvajski vicekonzulat. 

ŠTAMPA, DRUŠTVO I ŠPORT 

Susacka štampa imade lijepu tradiciju, te je bila na vr- 
huncu u doba rada glasovitog političara Frana Šupila, koji 
je kroz dugi niz godina vodio jaki dnevnik »Riječki novi list«. 
Redakcija se toga lista nalazila na Rijeci. Sada izlazi na Su- 
šaku dnevni list »Novi list«, koji je vrlo raširen po području 
Gomjeg jugoslavenskog Jadrana i Gorskog Kotara. Pored toga 
izlazi u Sušaku više periodičkih časopisa stručnog i zabavnog 
sadržaja. 

Društveni^ život je u gradu vrlo razvijen, te imade mnogo 
klubova i društava privrednog, naučnog, prosvjetnog, karita- 
tivnog i sportskog značaja. Najrazvijenije je Sokolsko društvo 
' ralje vine Jugoslavije, koje imade i svoj lijepi dom u kome se 
nalaze dvije velike dvorane, pored ostalih mnogih, većih pro- 
storija. U jednoj dvorani je smješten tonkino, a druga je gimna- 
stička dvorana u kojoj se zimi održavaju i brojne zabave i 
P esovi. Tom prilikom spominjemo, da se mnoge zabave odr- 
zavaju i na Trsatu u lijepoj dvorani Čitaonice. Na Trsatu je 
sjedište gradske glazbe, koja priredjuje često promenadne 
oncerte, kao i vojna glazba, koja daje i simfoničke koncerte, 
pa aci Prve hrv. štedionice se nalaze prostorije sa čitaoni- 
com i bibliotekom Trgovačkog doma, koji je obljubljeno sasta- 
Ja ISte naročito privrednog svijeta. Taj klub pokazuje u mno- 
& m pravcima vrlo agilan rad, te kroz zimsko vrijeme prire- 
v J V * Se vr ^° P oucn ih predavanja po raznim temama. Naro- 

čito mnogo interesantnih predavanja kroz jesen i zimu prire- 

djuje društvo Narodno prosvjećivanje« i to iz oblasti knji- 
ževnosti, umjetnosti, nauke i privrede. Predavanja se održa- 
vaju u velikoj dvorani gimnazije. Izmedju ostalih mnogih 
društava navodimo još francuski cercle, koji se takodjer ističe 
agilnim radom, držanjem tečajeva francuskog jezika i mnogim 
predavanjima na francuskom jeziku. Na Sušaku imade više 
privrednih i stručnih saveza, naročito spominjemo Savez za 
unapredjenje turizma na Gornjem Jadranu, koji daje besplatno 
sve informacije za grad Sušak i čitavo Hrvatsko Primorje sa 
otocima Krkom i Rabom. Istu svrhu imade za grad Sušak 
specijalno Društvo za promet stranaca, čije je sjedište u pro- 
storijama na Masarykovom šetalištu. 

Sušak imade nekoliko dobrih i 'agilnih sportskih dru- 
štava. U prvom redu spominjemo podružnicu Hrvatskog pla- 
ninarskog društva, koja vrlo mnogo radi na markiranju puteva 
po planinama u zaledju, koje se odlikuju vanrednom ljepo- 
tom, te sa kojih se pružaju jedinstveni vidici na more i Alpe. 
To je društvo podiglo lijepu planinarsku kuću na nedalekoj 
planini Obruč (1328 m), a skoro će graditi i na kamenitom 
gorostasu Risnjaku (1528 m). Društvo priredjuje mnoge vrlo 
lijepe, skupne izlete u raznim pravcima, imade naročitu ski- 
sekciju, koja nalazi prekrasne terene u nedalekom zaledju u 
Gorskom Kotaru. H. P. D. kod svojih skupnih izleta uzimlje 
vrlo rado i goste sa sobom, a pored toga daje opširne infor- 
macije o planinama u zaledju Hrv. Primorja. 

Tenis klub je agilno društvo, koje imade nekoliko igraćih 
polja na Pećinama, te broji u svome krugu više odličnih 
igrača i igračica, koji sa dosta uspjeha učestvuju na mnogim 
turnirima. Članovi mogu uvadjati i goste, koji mogu igrati 
na igralištima kluba. 

Veslački klub »Jadran« imade lijepo i vrlo dobro kolo 
odličnih veslača, koji stoje na državnoj tabeli na prvim mje- 
stima. 

Plivački klub »Viktoriju« smo već prije spomenuli, da 
broji u svojim redovima više nosilaca jugoslavenskih rekorda 
u plivanju, a naročito se ističu vanredne plivačice — članice 
toga vrlo dobrog kluba. 

Osim navedenih klubova imade Sušak i tri nogometna 
kluba, koji održavaju mnoge interesantne utakmice iznad 
Krimeje. 

IZLETI 

Kako imade Sušak vrlo dobre veze u svima pravcima na 
kopnu i na moru, to se pružaju prilike posjetiocima Sušaka 
da prave izlete u prekrasnu okolinu, te u udaljenija mjesta, 
a da se mogu u istome danu povratiti. Vrlo su lijepi izleti 
na moru na udobnim brodovima Jadranske plovidbe d. d. u 
Kraljevicu, Bakar sa pogledom na čitavu okolinu Bakarskog 
zaljeva sa interesantnim, amfiteatralno položenim glasovitim 
vinogradima, zaselcima, te okolnim bregovima i planinama. 
Vrlo je interesantan izlet sa parobrodom u Crikvenicu, sa pro- 
lazom kroz lijepi Planinski kanal, koji se pred mjestom Sv. 
Jakov suzuje na 400 metara. Taj se izlet može produžiti i za 
Selce i Novi do Senja. S druge strane su lijepi izleti po moru 
u visoki Omišalj, Njivice, Malinsku i Krk. Autobusima su 
mogući takodjer vrlo lijepi izleti u daljnju i bližu okolicu, 
te po samom gradu Sušaku. Za daljnje izlete imade više 
dnevnih linija, koje prolaze kroz lijepa i čista primorska sela, 
te ponajviše pružaju prekrasne vidike na more, a naročito 
sa viših tačaka na putu. Jedna linija vodi kroz lijepa sela 
Kostrene na Bakar, te oko cijelog zaljeva na Kraljevicu, Kri- 
žišće, kroz Vinodol na Crikvenicu, Selce i Novi. Druga linija 
vodi na većoj visini, prolazi zelenom dolinom sela Drage, 
koja je i sama vrlo lijepo izletišno mjesto kao i sela Kostrene, 
diže se u mjesto Sv. Kuzam, Škrljevo, te teče dalje kroz veliko 
i vrlo napredno selo Krasicu na Hreljin, koji se raširio nad 
više uzvisina, te nad velikom plohom, koja je izmjenično obra- 

sla gustom borovom šumom. Nakon nekoliko interesantnih 
zavoja kroz mjesto dolazi se pod staru gradinu Hreljin, koja 
se izvisila nad samom cestom, a sa nje se pruža prekrasan vidik 
prema Velebitu na jednu stranu, te na čitav Kvarner sa oto- 
cima i visokim planinama na drugu stranu. Od Hreljina se 
produžuje linija na Krizisće, podno glasovitog uspona prema 
Plasama, te prelazi preko jednog manjeg hrpta na morsku 
stranu i proslijedjuje kroz nekoliko sela prema Crikvenici, 
Selcu i Novom. Pored ovih izleta su mogući i pravcem Lujzin- 
ske ceste kroz dolinu Rječine. Već sam početak ceste prolazi 
kroz romantičnu krajinu sa skoro okomitim bregovima s jedne 
i druge strane šumne i brze Rječine. Cesta prolazi duboko ispod 
Trsatskog kaštela, te se neprestano diže prema selu Čavle od 
kojega se nedaleko nalazi glasovito Grobničko polje, gdje su 
Hrvati u srednjem vijeku potukli Tatare i zaštitili kralja Belu 
IV. Na Grobničkom polju se nalazi aerodrom. Od spomenutog 
sela se odvaja cesta prema drevnom gradu Grobniku, koji 
imade mnogo interesantnih starina iz rimskog i starohrvatskog 
vremena. Na mjestu Grobnika je po svoj prilici još prije 
Rimljana postojao stariji grad možda keltski. Dalje od Grob- 
nika, a skoro tik italijanske granice romantično se izvisio 
grad Kastav sa interesantnom starom crkvom i starim zidi- 
nama. Od sela Čavle se drugi odvojak t. j. Lujzinska cesta 
penje velikim brojem serpentina prema Kamenjaku gdje se 
nalazi razderan vrhunac sa mnogo okomitih, kamenitih zu- 
bova, koji visoko strše i bijele se u modrini neba. Daljnjim 
putem, koji postaje sve interesantniji, a neprestanim dizanjem 
ceste, osjeća se veća promjena temperature, kamenite strane 
se sve vise ogrcu zelenilom, dok se konačno ne dodje na visoko 
Jelenje. Tu struji već punim mahom svježi gorski zrak, koji 
prodire iz Gorskog Kotara, koji se s druge strane sedla pro- 
stire pun svježeg zelenila i mirisa crnogorice. Pogled sa Jele- 
nja prema moru i prema Gorskom Kotaru je jedinstven i veli- 
čanstven. Tu se u jednom pogledu stapaju dvije sasvim oprečne 
slike: slika Jadrana sa otocima, jedrenjacima i brodovima sa 


mediteranejskom klimom i florom, te slika planinskih, alpin- 
skih gorostasa, te cijelog predjela alpinskog kraja Gorskog 
Kotara, gdje se po visokim liticama krije runolist, gdje vlada 
vitka jela i smreka, gdje po gudurama ostaje snijeg i preko 
cijelog ljeta. U svima spomenutim mjestima imade čistih gosti- 
onica u kojima se toči dobro primorsko vino. 

Za izlete autobusima i autotaksima na naročitu narudžbu 
dajemo program Invalidske Zadruge na Sušaku: 

Za upoznavanje interesantnih prirodnih krasota i histo- 
rijskih spomenika bogate sušačke okolice kao i samog grada 
Sušaka vrlo su zgodni udobni autobusi i autotaksi Invalidske 
Zadruge na Sušaku, koja vrši i čitav lokalni autobusni saobra- 
ćaj u gradu. Ta Zadruga priredjuje izlete po narudžbi, od 
najmanje io osoba, sa autobusima, a kod manjeg broja sa auto- 
taksima. Narudžbe za autobuse imadu uslijediti najmanje 4 6 
sati prije izleta, a mogu se naručiti ili kod »Putnika« ili kod 
same Invalidske zadruge, telefon 1 — 25. 

Redovite izletne vožnje: 

a) Kružna izletna vožnja za razgledanje Sušaka. 

b) Izletna vožnja Sušak — Žurkovo sa besplatnim kupa- 
njem. 

c) Izletna vožnja Sušak — Grobnik (Grobničko polje). 
Aerodrom, historijski spomenici, interesantne kraške formacije. 

d) Izletna vožnja Sušak — Gornje Jelenje (brdske ture). 

e) Vožnja Sušak — Dol. Jelenje — Trnovica sa pješačkom 
turom do izvora Rječine. Interesantan gorski predio sa kanjo- 
nom Rječine i izvorom te jake kraške rijeke. 

f) Izletna vožnja Sušak — Dol. Jelenje — Kastav (kanjon 
Rječine, divni predjeli na putu do najzapadnije točke Kra- 
ljevine. Kastav — historijski spomenici, vanredan pogled na 
Kvarner sa Učkom). 

g) Vožnja Sušak — Kostrene — Bakar. (Nova pruga, divan 
pogled na Bakarski zaljev, grad Bakar sa mnoštvom vrlo inte- 
resantnih historijskih spomenika). Povratak preko platoa Kra- 
sice, te preko Škrljeva, kroz Dragu u Sušak. 

POGOVOR 

Kod sastavljanja ovoga Vodiča i albuma grada Sušaka 
služio sam se kod opisa kulturno-histonjskih spomenika, te 
kod iznasanja povijesti Sušaka sa vise izvora. Najjaču potporu 
mi je u tome pogledu pružio naš izvanredni stručnjak i ne- 
umorni radnik na polju istraživanja naših kulturno-historijskih 
spomenika g. prof. Gjuro Szabo, direktor Muzeja grada Za- 
greba. Najljepše slike umjetnina, koje se nalaze na Trsatu 
su snimke g. prof. Szabo-a. 

Kod sastavljanja historijske i umjetničko-historijske strane 
ovoga vodiča služio sam se slijedećim djelima: 

Prof. Gjuro Szabo: Postanak i sadašnje stanje samostanske 
crkve na Trsatu (rukopis). 

Prof. Gjuro Szabo: Dragocjenosti samostana franjevačkog 
na Trsatu. 

Prof. J uli j Jankovic: Nekoliko crtica o sadašnjosti i pro- 
šlosti Trsata. 

Dr. Rudolf Horvat: Povijest grada Sušaka. 

Riccardo Gigante: Anche una »Sagrestia dei belli arredi«. 

Dr. Andrija Rački: Povijest grada Sušaka. 

Ivan Kukuljevic-Sakcinski: Nadpisi sredovječni i novo- 
vjeki. 

Kako je ovo prvi vodič grada Sušaka, koji je uopće do 
sada izašao, to nije isključeno, da imade i nekih manjkavosti. 
Vidio sam, iz svoga dnevnoga posla, da je jedan vodič Sušaka 
potreban i da se traži od posjetilaca ovoga lijepog i intere- 
santnog grada. Ovim je dana prilika turistima i kupališnim 
gostima Sušaka da imadu jednu priručnu knjigu, koja im može 
dati naročito opis Trsata, koji se najviše traži. Pored toga 
sam se trudio da pružim turistima i ostale potrebite podatke 
o samom gradu i okolici. Album daje dovoljan broj slika, 
koje su u vezi sa pisanom sadržinom vodiča. Slike su po foto- 
grafijama g. prof. Szabo-a, Foto »Zaze«, Griesbacha, Foto 
»Palijana«, te od više amateura. 

Sušak, proljeće 1932. Pisac. 

SAVEZ 

ZA UNAPREDJENJE TURIZMA 
NA GORNJEM JADRANU 
SUŠAK 

daje sve informacije besplatno za kupališna 
mjesta: Sušak, Bakar, Kraljevicu, Crikvenicu, 
Selce, Novi Vinodol, Senj, Sv. Juraj, Jabla- 
nac, Rab, Lopar, Basku, Aleksandrovo, Krk, 
Malinsku, Omišalj-Njivice, Vrbnik, Karlo- 
bag, te za klimatična mjesta Gorskog Kotara: 
Delnice i Fužine. 

GLAVNO ZASTUPSTVO: 

PUTNIK A. D. BEOGRAD 

BILJETARNICE: 

SUŠAK, CRIKVENICA, RAB. 

Prodaja željezničkih, parobrodarskih, avion- 
skih i autobusnih karata, te spavaćih mjesta 
W agons-Lits. Prodaja vodiča, geografskih 
karata, razglednica i t. d. Mjenjačnica. 
Hotelski bonovi i t. d. 



Podržava redovitu parobrodarsku službu uz- 
duž Jadranskog mora, za sva kupališna i lje- 
čilišna mjesta Jugoslavenskog primorja. Brze 
pruge iz Sušaka za Dalmaciju. Sedmična 
turistička putovanja uzduž Jugoslavenskog 
primorja, uključiv krevet i hranu na brodu. 
Šestdnevna putovanja. Redovite pruge tjed- 
nom iz Trsta i Venecije za Dalmaciju. Redo- 
vita služba za prevoz putnika i tereta iz 
Sušaka i Trsta za Dalmaciju, Albaniju i 
Grčku do Smirne. 


Prospekti i upute mogu se dobiti kod svih 
važnijih putničkih ureda u tu- i inozemstvu. 




BRODARSKO AKCIONARSKO DRUŠTVO 

„OCEANIA” 

Podržaje slijedeće redovite pruge u trgovač- 
kom prometu: 

1. JADRAN — ALŽIR — MAROKO — 
KANARSKA OSTRVA. 

Mjesečni polazak iz Sušaka, (event. Trsta), 
Šibenika, Splita i Gruža u: Maltu, Alger, 
Oran, Tanger, Casablancu, Teneriffe i 
Las Palmas, tičući po potrebi i ostale luke 
u pravcu pruge. 

2. JADRAN — ŠPANIJA — MAROKO. 

Mjesečni polazak iz Sušaka, (event. Trsta), 
Šibenika, Splita, Gruža u: Marseille 

(uvjetno), Barcelonu, Valenciju, Alger, 
Oran, Casablancu, tičući po potrebi: 
Maltu, Tunis, Bonu, Melillu, Ceutu, 
Tanger i ostale luke u pravcu pruge. 

3. NOVA DIREKTNA PRUGA: 
JADRAN— MARSEILLE— ŠPANIJA 
I POVRATAK. 

Dvadesetdnevni polazak iz Sušaka, Šibenika, 
Splita i Gruža u: Marseille, Barcelonu, Va- 
lenciju, Alicante i Alger, tičući po potrebi 
druge španjolske luke. 

2a sve informacije obratiti se na Upravu 
društva u Sušaku, telefon br. 1 31. 

KNJIŽARA I PAPIRNICA 

GLAVNO ZASTUPSTVO TUZEMNIH I 
INOZEMNIH NOVINA 

M. I. BANIĆ, SUŠAK 

Veliki izbor knjiga domaće i svjetske knji- 
ževnosti u raznim jezicima, te izbor raznih 
revija i magazina, te modnih listova. 

Skladište razglednica, slika, pisaćeg pribora 
i papira. 

I 

R. I. VRIGNANIN-STOJANOVIĆ 
SUŠAK 


Prodaja sve hazarske robe u velikom i boga- 
tom izboru. Prodaja sportskih potrepština, 
kupaćih kostima, uspomena Sušaka u raznoj 
izradbi, veliki izbor staklene i porcelanske 
robe. 

Veliko skladište "šivaćih strojeva. 


FOTO „ZAZA” 

SUŠAK — RAB — BAŠKA 

Atelier za modernu fotografiju. 
Trgovina fotomaterijala. 

Preuzima sve amateurske radove na izradbu. 
Preuzima snimanje vani, naročito na kupali- 
štima i izletištima. Bogati izbor foto razgled- 
nica, paysagea i kulturnih spomenika. 

Najbrža i solidna izradba! 

Razvijanje i kopiranje u roku od 2 sata. 

SUŠAK: MASARYKOVO ŠETALIŠTE 

SUŠAK: LUJZINSKA CESTA 
Foto: Griesbach 

TRSAT: 

BRONČANI ZMAJ 


PRED KAPELOM NUGENTA 


TRSAT: 

APELA U KAŠTELU 
(1905.) 


TRSAT 


TRSAT: 

ZAVJETNA CRKVA 


ULAZNA KULA 
KAŠTELA 






TRSAT: UNUT 


TRSAT: 

MAJKA BOŽJA TRSATSKA 



TRSAT: 

RELIKVIJAR KNEGINJE 
BARBARE FRANKOPAN 
(ij. stolj.) 


Foto: prof. Szabo 


TRSAT: 

SREBRENA BOGORODICA 


OD GROFA TOME ERDODYA 


(i 6. STOLJ.) 


toto: prof. Szabo 







SUŠAK: CENTRALNI DIO Foto: Pali i* n 





Foto: Palijan 


SUŠAK: PEĆINE 


Foto: Palijan 


SUŠAK: PEĆINE 



Foto: Palijan 


SUŠAK: PEĆINE 


SUŠAK: JUGO 

Foto: Griesbach 


ZALJEV 

MARTINŠĆICA 


SUŠAK: GROBLJE 

Foto: Zaxa 





